Petra Brocková

Mgr. art. **Petra Brocková** (rodená **Polnišová**; * 24. február 1976, Bratislava) je slovenská herečka a producentka.

## Osobný život
Tri roky bola vydatá za architekta Jaroslava Takáča. Od roku 2009 – 2017 tvorila pár s francúzskym publicistom Matthieusom Darrasom. 16. júna 2010 sa im narodil prvý syn Simon a 25. augusta 2012 ich druhý syn Félix. V roku 2022 sa vydala za filmového distribútora a producenta Juraja Brocka.

## Štúdium a divadlo
Vyštudovala bábkoherectvo na VŠMU. Predtým pôsobila v Spojenom kráľovstve a dva roky v milánskom divadle Teatro laboraotrio mangiafuoco.

Po návrate na Slovensko sa stala jedným z kľúčových členov divadla GUnaGU v Bratislave, pôsobí v Štúdiu L+S, spolupracovala s divadlami Nová scéna, Aréna, SND.

## Televízia a improvizácia
Do povedomia širšej verejnosti vstúpila účinkovaním v humoristickej relácii *[[S.O.S. (televízna relácia)|S.O.S.]]* na STV (spolu so svojimi kolegami z divadla), kde sa podieľala aj na scenári a dramaturgii. Počas účinkovania získala niekoľko ocenení.  

Účinkovala aj v známom sitkome *[[Hoď svišťom]]*, kde bola autorkou scenára niekoľkých dielov.

Od roku 2014 rovnako pôsobila v humoristickej skečovej relácii ''Kredenc'', v televízii Markíza. V nej okrem iného vytvorila so Zuzanou Kubovčíkovou Šebovou známu komickú dvojicu CUKY LUKY. Tá sa stala predlohou na natočenie komédie *Cuky Luky Film*.

Petra Polnišová účinkovala v televíznej humornej improvizačnej šou *[[Partička (slovenská televízna relácia)|Partička]]*, kde spolu s hereckými kolegami Lukášom Latinákom, Mariánom Miezgom, Robom Jakabom, Jurajom Kemkom, Romanom Pomajbom a Danom Danglom improvizovali na vybrané témy.

Petra účinkovala aj v televíznom seriáli *[[Ordinácia v ružovej záhrade]]*. Ďalej hrá v seriáli *[[Pán profesor]]* a v dobovom seriáli *[[Dunaj, k vašim službám]]*.

## Film
Petra Polnišová sa venuje okrem divadla aj filmu. Nielen ako herečka, ale aj ako kreatívna producentka. Spolu so svojím manželom založili produkčnú spoločnosť Angry Tiger, ktorá sa venuje filmovej tvorbe. Stoja za filmami ako: ''Známi Neznámi'', *[[Vitaj doma, brate!]]*, *[[Jedeme na teambuilding]], Dream team*

## Podcasty
Od roku 2019 spolu s Evou „Evelyn“ Kramerovou nahrávajú jeden z najúspešnejších podcastov na Slovensku *jauuu, PS: to bolelo*, v ktorom sa cez humornú optiku pozerajú na vzťahové témy. Ich podcast má od svojho vzniku viac ako 13 mil. vypočutí.

## Filmografia
### Film

### Televízia
* 2004: S.O.S. *(Mora Monsterová, doktorka Elena Vypatlaná, veverica Eliška, reportérka Lujza Mlsná, kaderníčka Duňa, cvičiteľka Edita Papeky, Nataša Geržová...)*
* 2009: Partička
* 2011: Hoď svišťom (*Sandra Bojová*)
* 2014: Kukátko (*Gabriela Kurejová*)
* 2014: Kredenc
* 2015: Doktor Martin
* 2015 – 2022: Horná Dolná (*Erika Bednáriková*)
* 2017: Mária Terézia
* 2021: Pán profesor (*Barbara* Sádlovská Hudáková)
* 2023: Dunaj, k vašim službám (*Anna Urbanová*)
* 2024: Let's dance  (Porotkyňa)
* 2024-2025 Možné je všetko

### Dabing (výber)
* 2016: Angry Birds vo filme – Maya Rudolph (*Matilda*)
* 2017: Emoji Film – Maya Rudolph (*Smajly*)

## Diskografia, kompilácie (výber)
* 2008 – *Veľkí herci spievajú malým deťom 2* – Kniha s CD – Enigma, ISBN 978-80-969830-1-8, Texty: Peter Konečný – Alena Michalidesová – Oľga Záblacká – Svetozár Sprušanský, Hudba: Sisa Michalidesová, (na CD spievajú: Stano Dančiak, Marián Labuda, Marián Geišberg, Martin Huba, Monika Hilmerová, Robert Roth, Petra Polnišová, Ladislav Kerata, Oľga Belešová, Alexander Bárta, Ivo Gogál a Gabriela Dzuríková)
* 2017 – *Čiernobiely* – Smola a hrušky – Spoko Music – 05. „Gruľa“

## Ocenenia a nominácie

**[[Osobnosť televíznej obrazovky|Osobnosť televíznej obrazovky (OTO)]]**

## Referencie

## Iné projekty

## Externé odkazy
* 
* 
* Rozhovor pre denník SME, 2006
* Rozhovor pre denník Hospodárske noviny, 2007

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenskí scenáristi
Kategória:Slovenskí divadelní dramaturgovia
Kategória:Slovenskí televízni dramaturgovia
Kategória:Slovenskí humoristi
Kategória:Osobnosti z Bratislavy
Kategória:Absolventi Vysokej školy múzických umení
Kategória:Riadni členovia SFTA